
Bon noticia despues di orcan.... 

PHILIPSBURG -...Inicialmente obser- 
vadornan di aviacion a sinti masha pena 
cu dia 28 di óctober aña pasá a pone fin na 
un periodo masha exitante caminda por a 
mira e KLM Boeing 747 baha regularmente 
riba e pista na St. Maarten. KLM a anulá e 
fecha pa stóp cu e buelonan y lo sigi cu dos 
buelo pa siman, pasobra ta masha hende cu 
material ta bay tin mester pa reconstrui St. 
Maarten y esey ta bon negoshi pa KLM.... 
KLM ta back in town na Sint Maarten en- 
trante dia 28 di óctober ora cu nan reanudá 
e buelonan cu Boeing 747 cu a keda cancelá 
dia 28 di óctober aña pasá. E buelonan di 
KLM pa Sint Maarten ta mundialmente 
famoso pa sercania di punto di aterisahe cu 
ta keda practicamente cant’i laman separá 
solamente pa un rand di santo caminda 
turistanan ta observá e avion ‘real life’. 

E pista aki ta un di e pistanan mas famoso 
di mundo, pasobra si bo ta na playa e avion 
ta pasa literalmente riba bo cabez promé 
e baha. Cualkier avion pasa asina serca bo 
cabez ta fenomenal, pero si ta un Jumbo Jet 
di KLM, ta mucho mas exitante. 

Promé cu KLM a introduci e Jumbo 747 
riba pista di Sin Maarten, nan tabata haci e 
buelo cu avionnan MD-11 for di Amsterdam 
y sigi pa Corsou, pero despues e demanda a 
hustificá pa introduci e avion mas grandi cu 


ICLM tin den servicio. Tin hende ta haña cu 
e pista di aterisahe na Sint Maarten ta entre 
esnan mas espantoso na mundo y hendenan 
na tera sigur ta pensa esey y no cabe duda 
cu algun piloto tambe lo pensa t’e maldito 
pista ey atrobe. 

Aurimas/Flickr a fotografiá e avion di KLM 
aterisando na Sint Maarten... 

Dia KLM a anuncia cu nan tin intencion 
di stóp e buelo for di Amsterdam e noticia 
a impactá hopi hende kendenan a lamentá 
cu nan no por presencia'e aterisahe impre- 
sionante aki mas. Na lugar di un Boeing 
747, ICLM a introduci un Airbus 330 riba e 
ruta cu menos capacidad pa pasahero, pero 
alabes mas eficiente na gasto di operacion. 
Dia 28 di óctober aña pasá e Jumbo 747 di 
KLM a haci su ultimo aterisahe cu a hala 
hopi atencion di hendenan cu a bay tuma 
despedida. Air France si a sigi bulá e ruta 
cu un Airbus 340 cu tin 4 motor y como 
consuelo t’asina y cu semper sa tin Boeing 
747 di charter cu ta baha riba e isla 
Pa amantenan di aviacion tabata un dia 
tristo, pero casi un aña despues e avion lo 
retorná den tur su gloria. 

Apesar cu orcan a practicamente destrui 
henter e isla di Sint Maarten, KLM a an- 
unciá cu den inviemo nan lo reanudá dos 


buelo comercial pa siman entre Hulanda 
y Sint Maarten na lugár di 4 buelo. 

E buelo ta haci un parada na Corsou 
loke ta aumentá e cantidad di buelonan 
di KLM pa Corsou. KLM a anuncia cu pa 
años nan tin un laso fuerte cu Sint Maarten 
y nan no ta bira lomba p’e isla bou di e 
circunstancianan aki. For di 29 di october 
ta reanudá e ruta den circulo via Corsou au- 
mentando asina e cantidad di stul pa Corsou. 

Esey lo hiba e pasaheronan pa Aruba y 
Bonaire tambe. Actualmente KLM ta bula 
7 buelo pa siman pa Corsou cu un Boeing 
747. Despues di 15 di november ta reforsá e 
ruta cu un Airbus 330: Sint Maarten ta haña 
dos buelo directo for di Hulanda cu despues 
ta sigi pa Corsou. Entre 15 di decémber te 
cu fin di februari 2018 lo hinca dos buelo 
éxtra pa siman di manera cu Corsou lo tin 
12 buelo pa siman di KLM. Aruba lo tin 7 
buelo pa siman, pero cu Airbus 330. 

TUI A CANCELA SINT MAARTEN 

TUI Fly a indicá anteriormente cu den 
invierno nan lo no bula riba Sint Maarten 
despues cu nan anuncia cu nan lo habri e 
ruta nobo di Brussel pa Sint Maarten. 
Awor a posponé esey te minimal april 2018 y 
esey si tin e infrastructura pa nan turistanan 
tin acomodacion. 

(Foto cortesia: Dennis Janssen) 

Ayera mainta trahadornan di Elmar a bay den un ora di accion di protesta 

A recolecta firma pa exigi cabez di 
Director di Elmar, Robert Henriquez 

Segun Diego de Cuba Presidente di STA 



AYERA mainta trahadornan di N.V. El- 
mar a bay den un accion di protesta di un 
ora, sosteni pa nan sindicato STA. 

Motibo di e accion aki, segun splicacion 
di Diego de Cuba, Presidente di STA, ta 
pasobra diamars mainta STA a reuni cu ger- 
encia di Elmar den presencia di Mediador di 
Gobierno, cu e meta pa firma un protocol. 


Caminda gerencia di Elmar lo reconoce STA 
como e sindicato nobo cu ta representa e 
trahadornan di e compania di distrui cori- 
ente. Pero e Director, Robert Henriquez y 
demas miembronan di gerencia a haya ta 
bon pa no firma dicho protocol. 

Y riba dje, diamars atardi, Robert Hen- 
riquez a haya ta bon pa suspende 3 miem- 
bro di STA inhustamente. STA a laga sa cu 
esaki nan sigur no ta acepta mas. 


Pesey ayera mainta, e trahadornan a bay 
den un accion di protesta na oficina di El- 
mar den Wilhelminastraat, unda a dicidi di 
cuminsa cu un accion di firma, unda ta so- 
licita retiro inmediato di Robert Henriquez 
como Director di Elmar. 


“Nos ta harta y fada p’e parti inhumano 
di e Director Robert Henriquez, kende a 
demostra di no a capacita pa ta Director 
di Elmar. Tambe mi mester bisa cu ora nos 
a repasa e CAO cu tin vigente aworaki, a 
descubri articulonan diabolico, ca- 
minda Elmar ta papia di 
lo bay re- 


Pasobra su 
parti dicta- 
torial tin cu 
cab a, S e- 
gun Diego 
de Cuba, el 
a atende cu 
masha com- 
p a n i a n a 


organisa e compania, pero nan tin tur in- 
tencion di bula cabez di algun trahador. Y 
ningun trahador no tabata sa di e puntonan 
aki den nan CAO”, segun Diego de Cuba. 


Esaki tambe ta inaceptable y e unico manera 
pa habri e CAO aki for di otro, nos tin cu 
bula cabez di Robert Henriquez, Director di 
Elmar. Pasobra asina aki STA sigur no por 
continua. “Nos mester para su cabai y esaki 
t’e unico manera pa para su cabai”, segun 
Diego de Cuba. Ta di spera cu e accion di 
firma, tur e miembronan di STA na Elmar 
sa di sostene nan accion y cua Gobierno cu 
sinta lo haya nan cu e demanda aki den nan 
stoma. Pasobra STA ni e miembronan di 
STA na Elmar 
no lcier mira 
Robert Hen- 
riquez mas 
como Direc- 
tor di Elmar. 


Aruba, pero nunca a topa cu un persona 
asina arogante, manera Robert Henriquez. 
STA no por tolera e persona aki mas y e 
miembronan a fada y ta harta di e situacion 
cu tin na Elmar. Y pesey a bay den accion 
ayera mainta pa informa Gobierno cu STA 
y miembronan no por mas. Sperando cu 
Gobierno lo core cu Robert Henriquez, 
kende ta nenga di habri e CAO pa negocia 
algun punto nobo, pasobra no por sostene 
e CAO aki, cu tin como meta pa core cu 
Robert Henriquez. 


Pesey ta bon pa Gobierno nobo cuminsa di 
tuma bon nota di e posicion aki di STA y 
di su miembronan, segun Diego de Cuba. 

DRS. ANCO RINGELING, DIRECTOR 
Dl AZV A ANUNCIA SU RETIRO 




NOBO TIN UN 
RETO GRANDI 
PA CUBRI 
GASTONAN 
CU TA SIGUI 
AUMENTA 




NO t’awor, pero ya caba el a anuncia du- 
rante reunion cu e partidonan politico, cu 
e lo retira como Director di AZV, asina drs. 
Anco Ringeling a duna di conoce, despues di 
a haci su bishita di consulta na Gobernador 
Alfonso Boelshoudt. 

E proximo Gobierno tin un reto grandi, pa- 
sobra e gastonan di AZV ta sigui aumenta 
y mester wordo cubri. 

E gastonan di cuido ta sigui aumenta, 
aunke den añanan cu a transcuri tin basta 
control riba e crecemento, pero p’e añanan 
benidero, ta premira cu e gastonan lo sigui 
aumenta, pasobra tin iniciativanan nobo. 
E.o. Hospital Dr. Horacio E. Oduber a keda 
renoba y expandi, Imsan unda lo bay desa- 
roya pa duna radioterapia y asina tin mas 
iniciativanan nobo cu lo pone cu e gastonan 
lo aumenta mas cu e añanan cu a transcuri. 

Esald lo nifica cu un di e fuentenan cu ta 
financia AZV lo mester wordo adapta, segun 
drs. Anco Ringeling. Sea t’e prima, e BAZV 
of e Landsbijdrage di Gobierno. Esaki ta un 
decision cu e Gobierno nobo tin cu tuma. 
A informa Gobernador di esaki y tambe 
cu e lo stop di traha cu AZV. Esaki a keda 
anuncia prome cu eleccion caba. 


AZV tin e tradicion cu prome cu tur elec- 
cion, AZV ta reuni cu tur partido politico pa 
duna un outlook, ta repasa e desaroyonan di 
AZV y esey a tuma lugar tambe e biaha aki. 
Y aki tambe drs. Anco Ringeling a anuncia 
cu e ta bay retira. E lo bay di biaha, pero lo 
duna e Minister nobo su tempo pa hunto 
cu e Hunta di Comisario busca un Director 
nobo pa AZV. 

Lolce hopi ta wordo discuti, t’e lista di es- 
pera, sigur di e specialistanan, cu hopi biaha 
ta duna e impresion cu AZV ta cremencha, 
pero esey no t’e caso. AZV tin suficiente 
placa, pero no por haya e specialist pa yena 
e cupo vacante cu tin. 

DOKTERNAN ARUBIANO 

Otro topico sigur cu e proximo Gobierno 
tin cu atende, t’e Arubianonan cu a studia 
medicina den region y no ta hayando trabao 
na nan propio pais. 

Esald ta pasobra ainda dicho estudionan no 
ta cuadra cu e standardnan cu tin na Aruba, 
cu basicamente ta cumpli cu standardnan 
di Hulanda. 

Hopi biaha ta tende e observacion cu no 
por compronde AZV. AZV no ta acepta e 
dokternan for di Colombia, pero si ta sigui 


manda pacientenan di Aruba Colombia. 

Segun drs. Anco Ringeling, esey no ta un 
comparacion valido. P.e. si compara e hospi- 
talnan unda Aruba ta manda su pacientenan, 
ta hospitalnan top. Nan ta hospitalnan 
acredita internacionalmente. 

Eyden bo lo no haya Buchi Juan di Colombia 
den e top hospitalnan ey. Ademas mayoria 
di e dokternan cu ta traha den e hospitalnan 
ey, a studia y gradua na Colombia, pero a 
specialisa nan mes na Europa of hasta na 
Merca. Como tal no por compara e hecho aki 
pa cu mandamento di paciente Colombia. 

Diferencia grandi cu tin entre Universidad- 
nan di Europa y esnan den region y hasta cu 
esnan na Merca ta grandi. E Universidadnan 
na Europa tin un tradicion di metemento 
di Gobierno y pesey nan ta ser yama Rijk- 
sUniversiteit y dor di esey nan ta hopi mas 
standarisa, 

Ald banda y tambe na Merca bo mester 
selecta un Universidad y tin bon y tin hopi 
bon, pero tin malo tambe. 

Esey ta haci’e dificil pa esnan cu studia den 
region como dokter, cu nan por cuminsa 
traha sin mas, segun splicacion di drs. Anco 
Ringeling. 

Awe Corte di Prome Instcmcia 



Lo trata varios 
caso di posicion 
di droga y 
maltrato 


Horario 

Sospechoso 

Acto Castigabel 

08.30 

R.C.B. 

B. ta wordo acusa di posesion di cocaine y hennep riba 12 
di september 2016. 

08.40 

A.F.W. 

W. ta wordo acusa di posesion di hennep riba 24 di oktober 
2016. 

08.50 

J.G.W. 

W. ta wordo acusa di a viola ley di droga riba 21 di 
december 2014 y riba 14 di november 2014. E ta wordo 
acusa di maltrato riba 12 di mei 2015. 

09.20 

G.A.R. 

R. ta wordo acusa di a intencionalmente maltrata un 
ambtenaar riba 5 di april 2015, dor di dal e cu mokete den 
cara. 

09.50 

A.A.O. 

A.O. ta wordo acusa di a intencionalmente maltrata un 
persona cu un arma riba 14 di februari 2016, dor di corte 
dos biaha cu un blid na su lomba. 

10.10 

S.l.W.S. 

S. ta wordo acusa di posesion di cocaine y hennep riba 16 
di februari 2017. 

10.30 

C.G. 

E.P.G. 

C.G. y E.G. ta wordo acusa di ladronicia den container di 
un persona di un mashin di zag, un betonmolen, un caretia, 
un saco di cement, tres mashin di boor, un niptang, un 
meetlin, dos sker di beton, un scrufdrai y bolts riba 29 di 
juli 2016. 


Stof di Sahara 
actualmente riba 
Aruba lo dura te 
cu 30 di september 

Segun sr. Marck Oduber 

SR. Marck Oduber di Meteo Aruba a informa 
ayera diaranson tocante e stof di Sahara cu ac- 
tualmente ta riba Aruba. 

Ciudadanonan por a nota cu e shelo blauw no 
ta visibel e dianan aki y esey ta pa motibo di e 
stof pasahero. Sr. Oduber a splica cu e stof lo 
lceda te cu 30 di september. 

Informacion adicional ta indica cu e stof por 
causa problemanan respiratorio manera sinuti- 
tis of asma. Esnan cu ta sensitivo mester tene 
cuenta cu esaki. 

E stof di Sahara por wordo lanta dor di move- 
cionnan di aire friu y cayente riba cierto area 
sumamente cayente den e desierto, pues asina 
bayendo hopi halto y causando cu di e manera 
aki e ta wordo transporta dor di biento pa varios 
parti di mundo, cubriendo distancianan di miles 
di lsilometer. 

Goberncador a 
sigui cu di 3 dia 
di consulta 


GOBERNADOR sr. Alfonso Boekhoudt, a sigui cu 
su di 3 ronda di consulta ayera, despues di a cuminsa 
cu esaki dialuna ultimo. 

Gobernador Boeldioudtd ayera mainta a reuni cu 
sr, Ronald van Trigt (Presidente di ATIA), cu sr. 
Anselmo Pontilius (Mediador di Gobierno) y cu sr. 
Fredis Refunjol (ex-Gobernador di Aruba), loke a 
lanta masha speculacion, pero cu Refunjol a bari tur 
e speculacionnan aki for di mesa. 

Den oranan di tra’i merdia, Gobernador a reuni 
cu Presidente y Director di Camara di Comercio, 
respectivamente sr. Ernst Mohamed y sra. Sonja 
Velthuizen. Despues a sigui un reunion cu Director 
di Departamento di Recurso Humano (DRH) sra. 
Omaira Lares, y como ultimo, cu Director di Directie 
Financién, sr. Werleman. 

(foto: ©KABGA) 

Minister di 
Transporte sr. 
de Meza ta 
conmemora 
Dia Mundial 
Maritimo 20 


MUNDO henter awe ta conmemora 
Dia Mundial Maritimo. Nacionnan 
Uni a traves di IMO (International 
Maritime Organization) a inicia Dia 
Mundial Maritimo pa conmemora e 
contribuccion international di e indu- 
stria maritimo na e economia global, 
specificamente e sector logistico y e 
sector di nabegacion. 

Tur aña, Dia Maritimo Mundial ta 
wordo celebra cu un tema diferente. E 
tema di e aña aki ta “Conectando bar- 
conan, puertonan y hende”. E tema cu 
a wordo scogi ta permiti nos ilustra e 
cooperacion existente cu nos puerto y 
barconan pa asina mantene y mehora e 
sistema di transporte maritimo pa uno 
sigur y eficiente. 

Comercio mundial ta haci uzo di alrede- 
dor 90% di transporte maritimo p’asina 
por transporta nan carga di un lugar pa 
e otro. Sin transporte maritimo, lo no 
ta posibel pa importa of exporta carga 
di gran escala, 99% di importacion di 


productonan pa Aruba ta pasa via lama. 

Durante un discurso relaciona cu Dia 
Mundial Maritimo e aña aki, e Secre- 
tario General di IMO, sr. Kitack Lim 
a pone enfasis rib’e rol grandi di IMO. 
Esald ta pa mehora e industria maritimo 
mundialmente pa ta consistente, 
p’asina por regula y facilita e fluho den 
comercio. 

E importancia di transporte maritimo 
ta e parti mas esencial di commercio in- 
ternational; cu ta suminstra tur persona 
rond mundo cu productonan primario, 
combustible y productonan cu mundo 
ta depende tur dia di nan. 

Minister de Meza tambe lcier pone 
enfasis rib’e importancia cu e sector 
maritimo tin pa e comercio di Aruba. 

Alaves ta felicita y duna reconocemento 
na henter e sector maritimo y 
logisitico di Aruba riba Dia Maritimo 
Mundial 2017. 

Awor cu Aruba lo haya un Gobierno nobo 

Mester bin cu investigacion, si por, 
preferible encuestanan parlamentario 



ASUNTONAN cual- 

nan ta causando un de- 
saster mester di investig- 
ación profundo, manera 
t’e casonan di: Hedging 
na WEB/Elmar/Utilities; 
Destruccion di e fabrica, 
financia dor di FDA, 
pa converti gran parti 
di desperdicio den fluf; 
Ontheffingnan pa duna 
stranheronan permiso pa 
traha na Aruba, lagando 
e Arubiano y e stran- 
hero legal tira un banda; 
Maneho di Minister di 
Infrastuctura y Manage- 
ment-Team na DIP, cual 
a causa e corupcion cu 
terenonan. 

Motibonan pakico a 
elimina e Subsidiale 
Regeling pa 
fundacionnan den 
Sector Publico. 

E motibonan specifico, 


esta detaya na placa 
chikito di e proyectonan 
cualnan a duplica nos 
debenan nacional. 

Pone e proyectonan di 
PPP riba papel y de- 
scribinan specificamente 
y cu cada un su costo 
financiero, sigur pa loke 
t’e costo pa meter di 
caretera asfalta, compara 
cu e prijs normal, segun 
Gregorio Wolff. 

NO MAS PRIVATI- 
SACION 

Na final posición cortico 
riba Servicionan Publi- 
co y un NO na privati- 
zación. Contrario na pri- 
vatisacion di servicionan 
publico manera varios 
partido politico a trece, 
mantene servicionan pu- 
blico y engrandece esald- 
nan ta esencial si nos kier 
cumpli cu e 


Obhetivonan di Desa- 
royo di Milenio di Na- 
cionnan Uni. 

Sigur bao di e politicanan 
economico actual di mer- 
cado lo nos cumpli cu e 
obhetibonan. 

Si mundo kier elimina 
e Pobreza y Hamber ex- 
tremo, educacion prima- 
rio pa tur hende, mehora 
salud, reduciendo e taza 
di mortalidad infantil, y 
logra igualdad y desaroyo 
sostenibel, mester tin un 
plan constructivo basa 
riba servicionan publico 
di calidad. 

Servicionan Publico ta 
un obligacion pa cumpli 
cu e necesidadnan di un 
pueblo, como tal Servicio 
Publico a surgi di hopi 
tempo pasa. E servicio- 
nan aki ta garantiza pa 
estado t’esnan cu a per- 
miti economia y necesi- 
dad basico di pueblo. 

Otro motibo t’e situación 
cu nos ta bibando awen- 
dia cu e menasa di teror- 
ismo, e menasa y cuido 
di adictonan, e menasa di 
calamidad dor cu mundo 
ta birando mas cayente. 

Segun Gregorio Wolff, 
awe nos por wak e ber- 
dad na mundo, e paisnan 
cu menos of casi nada 
di servicio publico ta 
paisnan pober, manera 
t’e caso na Africa, na 
America manera Haiti 
y otro paisnan pober 
na Latino-America. A1 
contrario e paisnan rico 
manera t’e caso di Merca, 
e paisnan den Europa 


Uni, e paisnan Nordico 
ta paisnan cu un servicio 
publico grandisimo 

E modelo mas fuerte di 
estadonan moderno di 
bienestar cu servicionan 
publico grandisimo ta 
esun Nordico, manera 
nos ta wak na Suecia, 
Finlandia, Dinamarca y 
Noruega. 

Tin varios caracteristico: 
Un politica social cu ta 
abarca un campo amplio 
cu ta inclui seguridad so- 
cial, servicionan social y 
di salud, educacion, vivi- 
enda, empleo, etc., cu en- 
fasis den pleno empleo, 
hunto cu politica activo 
riba e mercado di trabao, 
y e derecho universal di 
tur e ciudadanonan di 
ricibi, independiente di e 
su situacion laboral, ser- 
vicionan y prestacionnan 
di e seguridad social, 
complementa pa ben- 
eficionan relaciona cu e 


ingresonan di trabao. 

Servicionan ta ser fi- 
nancia principalmente 
atrabes di placa di be- 
lasting. Aruba mester 
tuma e paisnan aki como 
ehempel. 

E ideologia di mercado 
a y ta contradeci e sur- 
gimiento di servicio pu- 
blico, ya cu e ideologia di 
mercado ta wak servicio 
publico como un mercan- 
cia, cu ta ser compaña cu 
refuerzonan ideologico 
cu hopi di nos inconci- 
entemente ta reproduci. 

Na Aruba ultimo añanan, 
diferente servicio impor- 
tante a ser privatisa y 
mester haci un estudio si 
e proceso a bay corecta- 
mente, manera t’e caso di 
Landslaboratorium, unda 
90% di e kader no a pasa 
over p’e organización 
nobo, pero a keda den 
servicio di Gobierno. 



Ministro encarga cu Salubridad ta anuncia cu entrante 
29 september 2017 durante 14 dia lo tin oportunldad pa un y 
tur tuma conocemento na Departamento di Legislacion y 
Asunto Huridico, Schotlandstraat 53, di un peticion cu a ser 
haci pa obtene un koffiehuis- v un restaurantveraunnina B 
pa e parcela Savaneta 496. E permisonan aki ta concerni e.o. 
benta di bebida sterki por detal y cuminda pa wordo consumi 
den e parcela. Durante dicho periodo aki tur hende por 
expresa por escrito nan obhecion contra dunamento di e 
permisonan menciona, dirigi na e Ministro encarga cu 
Salubridad, via intermediacion di Director di Departamento di 
Legislacion y Asunto Huridico, Schotlandstraat 53. 

Tratando un Regiezitting 

AG ta spera di por scucha Jorge Jamaloodin proximamente 



WILLEMSTAD - Hof 

a dicidi ayera mainta cu 
ta bolbe pone un Regiez- 
itting pa caso “Maxi- 
mus” cu e sospechoso 
Burney Fonseca pa dia 7 
di december pa 8.30 di 
mainta. 

Abogado-General (AG) a 
anunciá ayera cu OM kier 
scucha Jorge Jamaloodin 
como testigo den e caso 
ald. 

Segun AG por spera cu 
Jamaloodin ta na Corsou 
entre “ayera y algun si- 
man”. 

Abogado a anunciá cu ta 
buscando un abogado na 
Hulanda pa yuda defensa 
di Fonseca. 

Abogado ta spera cu den- 
tro di 2-3 siman tur cos 


por ta cla pa agrega un 
abogado y haci e peticion 
na Hof na Corsou pa 
acepta e abogado como 
“toevoeging” n’e caso. 

CASO NINI FON- 
SECA DEN APELA- 
CION NO A CON- 
TINUA 

Manera menciona aye 
ramainta tabatin planeá 
tratamento di caso di 
Nini Fonseca (caso Maxi- 
mus) como Regiezitting. 
E acusado Burney ‘Nini’ 
Fonseca tabata conectá 
cu Corsou via video- 
conference cu Hulanda. 
Mesora a constatá cu 
tratamento di e caso aki 
no por tuma lugar ayera 
mainta, ya cu ta en busca 
di un abogado Hulandes 


pa sostené mr. Marije 
Vaders den e defensa di 
Fonseca. 

Aunke ta un caso ne- 
tamente di Córsou, e 
abogado y su cliente a 
cumbini cu preferibel- 
mente ta join un abogado 
Hulandes aserca. 

E punto aki di haña un 
abogado na Hulanda dis- 
puesto no ta reglá ainda, 
pero segun abogado Vad- 
ers ta spera y ta haciendo 
tur esfuerzo p’esey t’e 
caso promé cu dia 7 di 
decémber benidero, na 
momento cu tratamento 


di e caso aki mester con- 
tinua. 

Un otro detaye clave y 
sigur interesante t’e par- 
ticipacion di Fiscalnan 
mr. Rip y mr. Angela 
ayera mainta cu dentro 
di algun siman ta spera ex 
Minister Jorge Jamalood- 
in bék na Córsou pa scu- 
cha su declaracionnan 
den e caso ald. 

Manera ta conoci Jorge 
Jamaloodin ta mencioná 
como e sospechoso kende 
a canalisá e pago via Bur- 
ney Nini Fonseca pa paga 


esnan cu a efectua lildda- 
cion di Helmin Wiels dia 
5 di mei 2013 na pier di 
Mari-Pampun. 

E proceso di scucha de- 
claracionnan di Jorge 
Jamaloodin ta den pre- 
paracion y lo ta atrabes 
di un Huez-Comisario. 

Nini Fonseca a duna di 
conocé di lo no kier ta 
presente personalmente 
cu continuacion di e 
tratamento di e caso dia 
7 di december benidero, 
e lo tey si via video-con- 
ference atrobe. 


Ind(i>lge 

Aruba 

SIP[SAVORj DISCOVER{CELEBRATE 

Snpy yiuéa'ó moót fomm/ied cutma/u/ celehatmt 
(eatulmq/ tmtrnqó (wm top Ckefp, 
ópedatty/ wtau/imtó cmd pJimuum wim & ópbut vendo'ió. 

>—>—> 

Vate. October7, 2017 
Tum: 6 PM -10 PM 

Qpcatim: The Ritz-Carlton, Aruba Ballroom 
TiMó: $55 USD per person 
Live Entertainment | Attractive Rafñe Prizes 

—> > 

Tickets exclusively available at The Ritz-Carlton, Aruba. Event is for guests 18+ years old. 
+297-527-2222 | L.G. Smith Boulevard 107, Palm Beach, Aruba 

Booshi Wever (UPP): 

Morto mester cay prome cu realisa cu e politica di 
segregacion y instigacion ta forma un peliger grandi? 



NA september 2013 mi a skirbi un articulo 
cu tabata referi na e posicion precario cu 
e siguiente generacion lo bay wordo con- 
fronta cu ne p’e maneho devastador di e 
Gobierno actual a bin ta 
eherce. Mi a señala 
cu NOS TUR tin 
cu corda cu e 
lucha y trabou 
cu nos mester 
haci, no ta 
pa e 


siguiente eleccion, pero pa e siguiente gen- su partido. 


eracion. 


E mensahe di UPP, sinembargo, no a wordo 
comparti p’e electorado hoben na 2013 y 
ni tampoco esun di dia 22 di september 
ultimo, y UPP ta respeta e resultado aki. 

Loke ta preocupa nos di UPP masha hopi 
ta e comportacion infantil y peligroso cu e 
lider politico di AVP a asumi, despues cu e 
resultado di e eleccion a duna su partido e 
mayoria atrobe, pero den e mesun rosea 
a rechasa e maneho cu a ser implementa 
e ultimo 8 aña. 


Enbes di a pensa rib’e interes general di nos 
pais, sr. Eman a tuma un postura vengativo 
y intransigente. Ela cuminsa ta instiga e 
fanaticada fiel di su partido, cu el a fabo- 
rece grandemente durante su “reinado”, 
como tambe e personanan di descendencia 
latino cu y sin derecho di voto pa sigui’e 
den su intento pa crea caos y desordo 
riba nos pais. Ya caba su amigonan di e 
prensa comprometi a cuminsa ta lansa tur 
sorto di calumnia cu e meta pa desacredita 
cierto candidatonan cu a logra asiento den 


Ban stop di pensa solamente 
riba e siguiente eleccion y pensa 
riba e siguiente generacion." 

- Condelorio 'Booshi' Wever 


Sr. Eman no por a acepta 
cu e electorado a propina 
su partido un perdida 
formal di voto 
y di asiento, 
mientras ya 
caba e otro 
partido polit- 
ico cu tambe 
a logra asiento 
a duna di con- 
oce cu no lo 
kier forma un 
Gobierno cu 


Parlamento y lo por wordo involucra den 
formacion di e siguiente Gobierno. 

Sr. Eman y su compichinan sin embargo 
parce cu ta asina desespera cu nan no ta 
comprende cu instigacion y segregacion lo 
por hiba na confrontacionan serio entre e 
fanaticada di e diferente partido politico di 
tal forma cu hasta morto lo por cay. 

P’esey UPP ta urgi tur otro lider politico 
pa no cay den e trampa di sr. Eman. Lag’e 
“smoor den su vet” y laga sano huicio prev- 
alece den bienestar di nos henter nos pueblo 
y principalmente pa e siguiente generacion. 



Smtonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Oficina Central di Estadistica ta presenta 

Resultado principal di cifra di importacion y 
exportacion, 2do lcwartaal 2017 



IMPORTACION total, den peso, a reg- 
istra un subida di 0.5% den 2do kwartaal di 
2017 (151.6 mln kg) compara cu e mesun 
periodo den 2016(150.8 mln kg), mientras, 
den balor, el a subi cu 8.6% di Afl. 469.5 
mln pa Afl. 509.8 mln. 

Importacion p’e area liber di Aruba p’e 2do 
kwartaal di 2017 Aruba, den peso, a subi 
cu 0.5% di 149.2 mln kg na 2016 pa 149.9 
mln kg na 2017. 

Durante e periodo aki diesun (11) di e bin- 
tiun (21) seccionnan, den peso, a registra 
subida den importacion p’e area liber di 
Aruba. 

E subidanan mas grandi por wordo observa 
den e seccionnan “Obranan di piedra, gips, 
cement of asbest” (1.5 mln. kg), “Diferente 
productonan n.c.a.” (0.6 mln. kg) y “Ekip- 
onan di transporte” (0.5 mln. kg). 

E caida mas grandi por wordo mira den e 
seccion “Productonan mineral” (-1.2 mln. 

kg)- 

Importacion pa e area liber di Aruba 
(balor) 

Importacion p’e area liber di Aruba p’e 2do 
kwartaal di 2017 Aruba, den balor, a subi 
cu 8.5% di Afl. 451.6 mln na 2016 pa Afl. 
490.1 mln na 2017. 

Diesdos (12) di e bintiun (21) seccionnan, 
den balor, a registra subida den importacion 
p’e area liber di Aruba. 

E subidanan mas grandi por wordo observa 
p’e seccionnan “Diferente productonan 
n.c.a.” (Afl. 7.8 mln), “Metalnan comun y 
trabounan deriva” (Afl. 6.3 mln.), “Maki- 
naria y ekiponan electronico (nobo y reno- 
ba)” (Afl. 6.2 mln) y “Productonan mineral” 
(Afl. 5.9 mln.). 

E caida mas grandi por wordo mira den e 
seccion “Productonan alimenticio” (Afl. -2.3 
mln). Ademas, caidanan di Afl. 1.0 mln y 
Afl. 0.7 mln a wordo registrap’e seccionnan 
“Objetonan di arte y articulonan di colec- 
cion, incluyendo cos di hunga” y “Fibranan 
y articulonan textil”, respectivamente. 

E Importacion (p’e area liber di Aruba) 
menciona anteriormente t’e resultado di 
Importacion via Lama y Importacion via 
Aire, cual tabatin e siguiente efectonan: 


1. Importacion pa e area 
liber di Aruba via 
Lama 

Importacion por 
medio di Lama 
p’e area liber 
di Aruba, den 
peso, a regis- 
tra un subida 
di 0.6% den e 
2do kwartaal di 
2017 (149.3 mln 
kg) compara cu e mesun periodo 
den 2016 (148.4 mln kg), mien- 
tras, den balor, ela subi cu 9.6% di 
Afl. 369.8 mln pa Afl. 405.4 mln. 

E cambionan den e seccionnan den e 
categoria aki (Importacion via Lama) ta 
representa e mayoria di e cambionan den 
Importacion p’e area liber di Aruba. 

2. Importacion p’e area liber di Aruba 
via Aire 

Importacion por medio di aire p’e area liber 
di Aruba, den peso, a registra un caida di 
10.7% den e 2do kwartaal di 2017 (0.67 
mln kg) compara cu e mesun periodo den 
2016 (0.75 mln kg), mientras, den balor, 
el a subi cu 3.5% di Afl. 81.8 mln pa Afl. 
84.7 mln. 

Importacion p’e area liber di Aruba 
pa “Companianan grandi” 

Importacion pa “Companianan grandi”, 
den peso, a baha cu 8.7%, di 25.3 mln kg 
den e 2do kwartaal di 2016 pa 23.1 mln kg 
den e 2do kwartaal di 2017, mientras, den 
balor, el a subi cu 23.2% di Afl. 38.9 mln 
pa Afl. 47.9 mln. 

Area liber di Aruba: Tur bienes cu ta drenta 
y sali di e teritorio economico di Aruba, 
excluyendo Free Zone 
E termino companianan grandi ta referi na: 
Valero, Arugas, WEB, Elmar y Setar. 

Exportacion total 

Exportacion total, den peso, a registra un 
subida di 2.0% den e 2do kwartaal di 2017 
(5.7 mln kg) compara cu e mesun periodo 
di 2016 (5.6 mln kg), mientras, den balor, 
el a baha cu 8.5% di Afl. 45.4 mln pa Afl. 
41.6 mln. 


Exportacion for di area liber di Aruba 
(peso) 

Dies (10) di e bintiun (21) seccionnan, den 
peso, a registra subida den e exportacion 
total for di Aruba. E subidanan mas grandi 
por wordo observa den e seccionnan “Met- 
alnan comun y trabounan deriva” (0.3 mln 
kg) y “Materialnan pa fabricacion di papel 
y materialnan di papel” (0.2 mln kg). 

E caidanan mas grandi por wordo mira den 
e seccionnan “Productonan mineral” (-0.7 
mln kg) y “Makinaria y ekiponan electro- 
nico (nobo y renoba)” (-0.1 mln kg). 

Exportacion for di area liber di Aruba 
(balor) 

Diesdos (12) di e bintiun (21) seccionnan, 
den balor, a registra caida den e exportacion 
total for di Aruba. 

E caidanan mas grandi por wordo observa 
den e seccionnan “Perlanan real y otro tipo 
di piedranan precioso” (Afl. -2.0 mln), “Ob- 
jetonan di arte y articulonan di coleccion, 
incluyendo cos di hunga” (Afl. -1.3 mln.) y 
“Instrumentonan, aparatonan y ekiponan 
optico” (Afl. -0.9 mln). 

E subida mas grandi por wordo mira den 
e seccion “Metalnan comun y trabounan 
deriva” (Afl. 2.0 mln). Ademas, subidanan 
di Afl. 1.2 mln, Afl. 0.3 y Afl. 0.3 mln a 
wordo registra p’e seccionnan “Productonan 
kimico”, “Sapato, sombre y parasol” y “Pro- 
ductonan alimenticio”, respectivamente. 

E barconan di Marina Hulandes 


Zr. Ms Zeeland y 
Zr. Ms Pelikaan 
ta yudando 
Dominica 


E barconan di Marina Hulandes, Zr.Ms. Zeeland y 
Zr.Ms. Pelikaan aworaki ta envolvi den yuda e isla 
di Dominica. Nan ta bringa yudanza, riba peticion 
di Gobierno di Dominica, for di diabierne ultimo, 
despues di a keda asota pa orcan Maria. E yudanza 
ald ta dura sigur un 7 dia mas. 

Zeeland directamente despues di pasada di Maria por 
a mira e daño causa pa Maria. P’esald a usa e NH- 
90 helicopter. Banda di yuda cu evacuacion medico, 
un 46 paciente te awor, e helicopter a yuda tambe 
den distribucion di cuminda y awa n’e sitionan mas 
dificil pa yega. 

Sitio, unda ta dificil pa yega via laman, a haci uso 
di botonan FRISC unda e personal di tanto Zeeland 
como di Pelikaan a yuda cu cuminda y awa. 

Den un total como 5000 paki di cuminda y como 
17.000 liter awa a keda entrega caba na Dominica. 

Pelikaan a recoge hopi articulo for di Antigua. Esald a 
sosode den estrecho cooperacion cu e organisacion di 
yudanza, manera World Food ProgrammyPanAmerican 
Health Organization. 

Nan ta transporta e articulonan pa Dominica y hunto 
cu Zeeland ta percura pa nan distribui e articulonan 
ald. 

AREANAN DI RESPONSABILIDAD 

Pa coordina un mihor yudanza, tin 3 area identifica 
pa carga nan responsabilidad, sosteni p’e organ- 
isacionnan di yudanza. E barconan di Marina Hulan- 
des ta responsabel p’e parti noord-west di Dominica. 
E Francesnan y e Canadeenan tin respectivamente e 
parti sur y oeste di Dominica. 

... SINT MAARTEN 

E envolvimento di ambos barco di Marina Hulan- 
des na Dominica lo no perhudica e yudanza na Sint 
Maarten cu sigur ta sigui su curso. 

Den e prome dianan di orcan Irma varios te paisnan 
cu a yuda cu situacion agudo di emergencia na Sint 
Maarten. 

E operacion di yudanza na Sint Maarten ta pro- 
gresando y ya caba nan ta traha pa reconstruccion 
di St. Maarten. 

Y sigur despues di yegada di Zr.Ms. Doorman, hopi 
a y ta ser haci pa drecha e situacion mas ainda na 
St. Maarten. 

270 empleado awor cu mas conocemento di prevencion 

Empleadonan di Aruba Bank 
a ricibi charla di prevencion 



DEN luna di augustus 
cu a pasa e departamento 
di Comunicacion Infor- 
macion y Prevencion di 
Cuerpo Policial Aruba a 
duna charla na tur e em- 
pleadonan di sucursalnan 
di Aruba Bank. 

Total tabatin 270 em- 
pleado cu a ricibi e charla. 
E aña aki tabatin como 
tema “If you see some- 
thing say something”. Si 
bo wak algo, bisa algo! 

Esaki a wordo duna dor 
di sr. Lito Lacle cu a 
wordo acerca dor di de- 
partamento di seguridad 
di Aruba Bank. E charla 
a wordo duna den 4 sec- 
cion p’asina duna tur e 
empleadonan un chens 
pa presencia e charla y 
asina haya informacion 
hopi valioso pa sa con 
pa preveni pa un atraco 
no pasa. 

A elabora rib’e “plan- 
ning cycles” prome cu un 
atraco tuma lugar y cual 
di nan, nan tin influen- 
cia riba dj’e. Durante e 
charlanan a intercambia 
experencianan y infor- 
macion entre e emplead- 
onan y Cuerpo Policial y 
tambe e departamento di 
seguridad di Aruba Bank. 

Un danki ta bai na Aruba 
Bank cu a sa di brinda 
su confiansa un biaha 
mas den Cuerpo Policial 
Aruba. 

Bo futuro cu Gerlien 


Hunto nos lo sigui - 
Mi mas sincero gratitud 


MI pueblo stima, diabierna ultimo nos a celebra hunto democracia riba nos dushi isla. 
Di curason mi ta gradici cada un di boso cu a deposita boso confiansa den mi persona. 
Hunto nos a yega e crusada di nos futuro p’asina, man den man, nos sigui construi 
nos comunidad na un manera positivo, Gerlien Croes a bisa. 


Nos grandinan, nos herencia incalculable di balentia y curashi, halanan bao 
di cual nos soñonan a nace, merece di sigui wak nos cuida y cosecha e fru- 
tonan di nan vision di un comunidad uni, civico y progresivo. 


Nos muchanan, nos fortuna y recurso inmenso di perseverencia, cre- 
atividad y sobrevivencia merece pa nos sigui traha hunto rib’e Aruba 
cu ta e manantial di nan meta y speransa, Croes a continua bisando. 

Di ayera pa awe pa mayan; ban mustra nos lealtad na e crecemento 
di nos pais. 


Ban hunto, man den man, abo y ami, sigui traha pa nos causa 
comun, e realse continuo di nos cuna, nos Aruba stima. Di e fondo 
di mi curason, danld pa bo confiansa y sosten! 



Mainta 

AWEMainta e unico corant 

* Ricibi AWEMainta tur dia den bo inbox 

Manda bo email na: noticia@awemainta.com 

Brazil Taekwondo su team ta da pa Las Vegas 








BRAZIL Taekwondo Stichting su team a dal duro den 
fin di siman na Grape Field. Awor nan ta preparando p’e 
President’s Cup cu ta un evento G2, cu ta tuma lugar 
dianan 5-8 di october na Las Vegas y Brazil Taekwondo 
Stichting ta bay participa cu dos atleta y un coach. 

Alberto Klabér no a keda mucho contento cu e resulta- 
donan di e Pan Americano y Costa Rica Open y a pone 
masha hopi enfasis riba e President’s Cup. 

Nan a train duro na Grape Field cu e meta pa trece me- 
daya pa Aruba for di Las Vegas. Mester ta duro cu nan 
for di chikito pa ora cu nan drenta den e categoria di 
senior nan ta duro pa nan no wordo lastra dor di esnan 
cu tin añas den adulto caba. 

Mester crece poco poco na tur campeonato chikito 
pa por enfrenta e adultonan cu tey pa un par di aña caba. 

Nos team tin un caminda pa core y nos ta score te ainda 
den e categoria cadet y junior. Nos mester prepara bon 
p’aki dos aña nos ta duro pa adulto. 

N’e President’s Cup, Joshua IGabér lo bringa den e 
categoria di cadet te cu -37 kilo, mientras cu Záhyon 
Klabér lo bringa den e categoria di junior te cu -63 kilo. 
Jourdé Klabér lo bay coach su dos rumannan atrobe. 

E tricolornan di Solito cu tin e escuadron di mas 
exitoso di ultimo añanan. Diabierna awo pa 8’or den 
Centro Deportivo Guillermo Prospero Trinidad lo 
midi forsa cu e Indjannan di Paradera. 

Manera a bira custumber caba, tur aña tin hungador- 
nan clave di RCA ta bandona e isla buscando un miho 
futuro den exterior. Esaki ta duna espacio n’e sistema 
hubenil pa sigi produci talentonan pa “hoofdldas”. 

E aña aki por bay wak e. o. Francis v/d Linden, 
Glembert Croes, Kevin Peña, Juji Werleman, Jason 
Geerman, Adrian Koolman, Bryan Erasmus formando 
parti di e oncena di honor. 

Pero tambe e hobennan cu a yega Solito pa reforsa 
manera Denrick Lopez, Joscar de Kort, Elijah Ponte 
y Leonuar Croes. 

Tin tambe tres hugador cu a dicidi di bin cas bek: 
Jomar Martis, Jeanpierre Fingal y Patrick v/d Biezen 
cu a reactiva. 

E fanaticada ta cordialmente invita pa bin apoya y 
anima paso e trabuconan manera Ronald Gomez, 
Jeanluc Bergen, Erik Santos, Firri Howell Brokke, 
Nathan Loe a Nioe, Lujean Bergen, Lang Trenidad, 
Miguel Gonzalez, Jaython Odor, Kokito Howell 
Brokke, Gregory Gomez, Marshall Marval tambe lo 
ta den accion. 

Conclusion ta cu RCA lo sali en busca di 3 punto y 
lidera e tabla. Saca bo Shirt Tricolor y yega stadion. 
Drenta na e banda panort porta pega cu gym y bo 
pago lo contribui na beneficia RCA. Keda pendiente 
pa e uniform nobo di tur division y cu tambe lo ofrece 
jersey pa bende cu e fanaticada. 

Aruba Certificalion Program ta 
duna tayer exitoso na La Cabana 

Cu enfoke riba nos hendenan, e recurso valioso di nos Industria Turistico 



Diadomingo awor, 
RED lo eligi un 
directiva nobo 


+ 



ARUBA Certification Program, e programa di certificacion di Aruba, tabatin e 
honor di duna e curso di ACP na un grupo di empleado di La Cabana Beach Resort 
and Casino. 

Durante algun dia hopi dinamico y ameno a enfoca rib’e importancia di duna in- 
formacion corecto y consistente ora ta trata di Aruba. 

Den e sesionnan a toca diferente tema manera; kico ta e historia y cultura di Aruba? 
Y tambe elementonan cardinal di servicio excelente. Por bisa cu ta aplaudi cu gerencia 
di La Cabana a sa di duna empleadonan e oportundiad di ricibi informacion valioso y 
a inverti den e capital humano, e recurso esencial den industria di turismo na Aruba. 
Aruba Certification Program tin como meta pa laga tur individuo trahando den 
e industria di turismo y bibando na Aruba redescubri su pasion pa Aruba y asina 
ta mihor eldpa pa brinda un servicio di tanto nivel halto como tambe authentico. 

Pa mas informacion bishita: www.acp.aw . 


SECRETARIO di RED, Rudy Lampe a 
informa nos cu e conferencia di prensa di tur 
diahuebs di RED, no ta sigui awe mas. 

E proximo rueda di prensa lo ta otro siman dia- 
huebs na oficina di COLAB, pa 10.00 a.m. unda 
lo anuncia nan proximo actividad y e directiva 
nobo di partido ReD, despues di e reunion di 
miembronan (ALV) di diadomingo awor, unda 
lo eligi full un team nobo pa dirigi e partido ReD. 

E ultimo aki ta hala nos atencion, pasobra nos 
no sa si a base di statutonan di RED nan lo tin 
cu eligi un directiva nobo. Ban spera resultado 
di e reunion general aki, di diadomingo awor. 


Charla di prevencion y informacion na Barber 



WILLEMSTAD - Diadomingo, 24 di september 2017, depar- 
tamento di comunicacion y prevencion di Cuerpo Policial Corsou 
a duna un charla na e organisacion ‘Bisiñanan uni’ (habitantenan 
di Barber y bisindario). E charla aki a tuma luga den oranan di 
atardi na e edificio di Cruz Cora na Barber. 

Durante di e charla a ki a pone enfasis riba: 

1. Prevencion di ladronicia (cu violencia) 

2. Kiebro y ladronicia den cas y den auto 

3. Seguridad en general 

4. Servicio di Polis na Banda Abou 

E participantenan a haci hopi pregunta y a haci palabracion cu 
nan riba diferente aspecto di servicio y seguridad. Cuerpo Poli- 
cial ta continua cu e encuentronan ald den barionan di Corsou. 

Dangui Oduber (MEP) 

Pueblo a pidi cambio y 
pueblo a logra e cambio! 



“NA promer lugar mi lder a gradici henter e pueblo di Aruba pe sosten brinda 
na nos partido MEP durante eleccion di dia 22 september ultimo y sigur na mi 
persona. E sosten duna na nos partido tabata grandi y sigur ta algo di aprecia. 
Mi ta sinti sumamente contento, satisfecho y agradecido na cada un di mi 2399 
votadornan cu a deposita nan confianza den mi persona. 

Cu tur humildad mi kier gradici nan di mas profundo di mi curazon. Mi kier a 
gradici henter di D Team cu a yudami durante 4 aña largo. 

Un team di boluntario di berdad cu a traha incansablemente cu hopi energia pa 
nos logra e cambio”, segun Dangui Oduber. 

E sosten ricibi durante eleccion dia 22 september ta un stimulo grandi pa sigui 
traha mas duro pa progreso y bienestar di e pueblo aki. 

Nos a hiba un campaña limpi y nos a hiba un campaña di cambio. Pueblo a sa 
di acepta nos mensahe y esald a keda demostra den e votonan. Ta obvio cu e 
resultado di dia 22 di september a manda un señal cla y raspa pa partido AVP. 

E mensahe ta cu pueblo a rechasa corupcion y pueblo a rechasa gobernanten ire- 
sponsabel cu no a traha pa pueblo sino pa un grupito. 

Partido AVP a haya e derota mas grandi den nan historia perdiendo mas cu 11.000 
votador. 

Nos pueblo a pidi cambio y pueblo a logra e cambio. Partido MEP a conoce un 
crecemento di mas cu 25% y pueblo a scoge pa un cambio di direccion. 

Nos tarea no lo ta facil y tin retonan hopi grandi cu mester wordo soluciona. Nos 
ta cla pa asumi nos respnsabilidad y nos ta cla pa atende cu tur e problemanan 
cu pais Aruba tin na e mihor manera posibel. Nos tin un tremendo equipo y nos 
kier traha pa progreso y bienestar di cada ciudadano. 

Nos sigur lo bin cu cambionan progresivo caminda pueblo lo sinti y nota e dife- 
rencia den gobernacion. Nos lo hiba un gobernacion transparente caminda tur 
hende ta conta y participa. 

E cambio sigur lo wordo sinti y pueblo lo sa di nota esaki. En todo caso importante 
awor ta cu tin un biento fresco ta supla riba e pais aki caminda pueblo lo conoce 
personanan cu un integridad halto pa goberna e pais aki, Dangui Oduber a conclui. 


Grandioso Fundraising 

BINGO organisa pa 

Nos Fortalesa Montessori 

Riba diasabra 30 di september na Club Caiquetio 

PA prome biaha Nos Fortalesa Montessori Aruba 
ta organisa un fundraising bingo pa sigui desaroya 
e scol mas aun y hacie mas acesibel na e comuni- 
dad di Aruba cu programanan adicional y training 
pa nos maestranan. 

Recientemente e directora di e scol a anuncia cu 
lo comparti e fondonan cu genera cu St. Maarten 
Montessori School mirando cu ela sufri basta daño 
pa motibo di e horcan Irma. 

“Nos plan inicial tabata pa genera fondonan pa 
sigui desaroya nos maestranan a traves di training 
nan online y/of den exterior. Tumando na cuenta e 
situacion lamentable cu a sosode na e Montessori 
School na St. Maarten, nos a dicidi di comparti 
e fondonan cu nos coleganan”, sra. Jessica Piña, 
directora di Nos Fortalesa ta remarka. 

E grandioso bingo lo tuma lugar riba 30 di sep- 
tember cuminsando pa 8:00pm na Club Caiquetio, 
registracion lo habri pa 6:30pm. Premionan ta 
varia entre Awg. 150 y Awg. 2,000. 

Lo tin diferente otro premio y doorprizes. Ticket 
nan ta disponibel cerca tur alumno y na scol mes 
te cu diahuebs, un ticket ta costa solamente Awg. 
10 pa un. 

Bukinan pa companianan tambe ta disponibel, 
por tuma contacto na admin@nosfortalesa.org si 
kier contribui na e bon causa aki. 

Nos lo tin un cushina bon surti, incluyendo un 
tremendo snack box y sin laga afo e aroz con 
pollo y hopi mas. Ta invita famianan, amigonan, 
bisiñanan y coleganan pa pasa un rato placentero 
hungando Bingo cu chens grandi di gana premi- 
onan cash. 


Chauffeur ta pasa luz di 
trafico na Palm Beach 

DEN oranan di anochi, un accidente a sosode na 
luz di trafico na Palm Beach, banda di Wendy’s, 
caminda un chauffeur a pasa den luz cora. 

Polis a presenta n’e sitio y constata cu e chauffeur 
tabata bou influencia di alcohol y a pasa e luz cu 
velocidad halto y dal tras di un Suzuki. No tabatin 
ningun herido den e impacto, pero si hopi daño 
material. 

E chauffeur intoxica a supla y a pasa e limite di 
alcohol cu ley ta stipula. E chauffeur a wordo de- 
teni y transporta pa Warda di Polis. 

Cosecha cu 
programa 
di macramé 
workshops 
den vakantie 
escolar den 
october 




DIAMARS, 3 di october, diaranson 4 di october y diaheubs 5 di october, 
Cosecha tin un programa di macramé workshopnan pa nos muchanan. E 
artesano Celina Muñiz conhuntamente cu Cosecha ta guia e muchanan 
pa nan por traha p. e. un decoracion pa nan tas di scol (3 di october), un 
armband decora cu kralchi (4 di october) y un decoracion pa nan porta di 
camber (5 di october). 

Durante e workshopnan, e muchanan ta wordo siña tecnicanan basico di 
macramé. E artesano Celina Muñiz ta un specialista den e tecnica di mac- 
ramé y ta cla pa siña nos muchanan pa traha nan piesa artesanal. 

Tin les mainta of merdia. E orario di diamars 3 y diahuebs 5 di october 
ta di 11:00 - 12:30 of 14:00 - 15:30. E orario di diaranson 4 di october 
ta 11:00 - 13:00 of 14:00 - 16:00. Tur workshopnan ta tuma lugar den e 
centro creativo di Cosecha, cu ta situa na San Nicolas. 

E workshop ta costa 25,00 florin pa les. E prijs tambe ta inclui material y 
un refreshment. 

Inscripcion ta tuma lugar na Cosecha San Nicolas of na Cosecha Oranjestad. 
Pa mas informacion por tuma contacto cu Cosecha San Nicolas na telefon 
5878708 of Cosecha Oranjestad na telefon 5878709. 

Tambe por bishita e pagina di Facebook di Cosecha: 
www.facebook.com/Aruba-Cosecha pa mas informacion. 


Detencion di un sospechoso 

WILLEMSTAD - Diamars 26 di séptémber 2017, 
alrededor di 10’ or di mainta, Polis a detené e di 4 
sospechoso den e caso di ladronisia cu violencia cometi 
dia 25 di september 2017. 

Ta trata di sospechoso masculino J.M.S. naci na Córsou 
di 16 aña di edad. Detencion a tuma lugar na depar- 
tamento di Atraco Team, na momento cu un famia a 
trec’é n’e departamento concerni. 

A presentá e sospechoso dilanti un Fiscal auxiliar 
kende a ordená su encarcelamento pendiente di mas 
investigacion. 


Parke Nacional Arikok ta presenta otro 

Nochi di Pelicula diasabra 

30 di september 

Bishitante 


DIASABRA 30 di september, Parke Nacional 
Arikok lo ta organisando otro Nochi di Pelicula, na 
unda documentarionan di naturalesa lo ser mustra 
den aire liber. 

E biaha aki lo mustra e ultimo episodionan di e 
serie di BBC Earth, Africa, “The Sahara” y “Africa, 
the Future”. 

Bishitante di tur edad ta bon bini pa bin disfruta 
un anochi placentero bou di e tremendo cielo di nos 
parke nacional. 

E anochi di pelicula ta completamente gratis cu 
posibildad pa cumpra algo di come y di bebe na 
prijs rasonabel. E anochi di pelicula lo tuma lugar 
desde 7:30pm pa 9:30pm dilanti Centro di Bishi- 
tante di Parke Nacional Arikok. 

Pa mas informacion bishita nos pagina di Facebook: 
www.facebook.com/ArikokNationalPark 

Bin parke, y descubri mas... 

Eat local Aruba Restaurant Month: 


Probecha di menu cu prijs special na Aquarius, 
Fresco y LG Smith's Steak & Chop House 



OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 27 Sep, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.41 

1.43 


1.45 

Zwitserse frank 
(per 100) 

CHF 

182.41 

183.13 


183.93 

Pond sterling 

GBP 

2.32 

2.37 


2.43 

Japanse yen 
(per 10.000) 

JPY 

156.28 

157.70 


159.29 

EURO 
(per 100) 

EUR 

207.22 

209.11 


211.21 

Deense kroon 
(per 100) 

DKK 

27.12 

27.84 


28.64 

Noorse kroon 
(per 100) 

NOK 

21.39 

22.11 


22.91 

Zweedse kroon 
(per 100) 

SEK 

20.80 

21.52 


22.32 



CUMINSANDO riba dia prome di october 
proximo lo tin prijs special en conexion cu ‘Eat Lo- 
cal Aruba’. E luna gastronomico tur aña di nobo ta 
masha popular, ta p’esey mes reservacion ta altamente 
recomenda. Ta ofrece platonan local na un ‘fixed 
price’! Renaissance Aruba Resort & Casino ta bolbe 
join Aruba Restaurant Month; esaki ta e luna perfecto 
pa disfruta di un plato na Aquarius y L.G. Smith’s 
Steak & Chop House situa den Renaissance Mall of 
Fresco Restaurant situa na Renaissance Ocean Suites. 

Fresco Restaurant lo bay tin un ‘3 course menu’ 
‘Crioyo’ pa solamente $30. 

Disfruta di e.o un Arubian seafood chowder sirbi cu 
pan bati y pica di papaya, un dushi carni stoba of un 
pisca prepara netamente Arubiano cu su banana hasa 
y saus crioyo. Tambe, tin e Petto di pollo ai quattro 
formaggi, cu ta un galiña yena cu 4 diferente tipo di 
keshi y corona cu un saus di marinara combina cu 
mashed potatoe. Cada menu a wordo crea cu dedi- 
cacion percurando asina p’un menu varia y na gusto 
di un y tur. 

Aquarius tambe lo ofrece un dinner buffet pa sola- 
mente $30 cu lo consisti di un sopi di dia, sushi sta- 
tion, salad buffet, shrimp bowl, e ‘catch of the day’ 
cu su acostumbrado funchi, un seleccion amplio di 
salada y por ultimo un ‘Dessert Buffet’ prepara tur 
dia fresh na Aquarius su pastry shop. 

Pa dinner un tiki mas elegante, pero cu un prijs spe- 
cial, L.G. Smith’s Steak <Sc Chop House a prepara un 
menu consistiendo di opcionnan den aperitivo for di 
shrimps chowder, corn smokey bacon pa pork belly 
y mas. Como plato principal por scoge entre cabrito 
stoba cu funchi of grilled chicken y tambe e catch of 
the day! 

Por ultimo disfruta un bolo di ponche crema tradicio- 
nal of e tan gusta cheesecake -como dessert. E ‘three 
course’ dinner ald lo bay pa e prijs special di $40. 

Meta di e luna culinario ta pa mas hopi hende exper- 
encia restaurantnan local. Renaissance Aruba Resort 
& Casino ta invita Aruba pa haci uzo di e ‘Eat Local 
Aruba’ special; tur tres restaurant ta participante 
oficial di Aruba Restaurant Month. 

Mirando e exito di aña pasa, ta recomenda pa haci 
reservacion trempan yamando 523-6115. 

Cumana 76 
Oranjestad,Amba 
Tel: 588-6699 
Fax: 588-6698 
Cel: 593-0857/560-1403 



Señorta perkura pa bo — 

E ta warda bo entrada y salida 
For di awo te den tur eternidat 
Salmo 121 


Cu inmenso tristeza na nos curason nos ta participa 
fayecimento inespera di nos ser stima mama, wela, 
ruman, tanta y cuña 



Simonita Sara 
Werleman-Thielman 

Mihor conoci como:"Sumita of Sara" 
*06-06-1948 - tl 9-09-2017 
Viuda di Rufino"Fio"Werleman 
Na nomber di su: 

Unico yiu stima: Sonia Werleman 
Nietanan stima: Gearnice (Susu), Eunice (Nicie) 
Sobrinonan stima mas pega: 

Glen Felida y famia 
Kenneth Martisyfamia 
Rumannan: 

Cornelia Martis-Thielman y famia 
EudosioThielman y famia 
David Thielman y famia 
EnockThielman y famia 
Prisilla Thielman y famia 
Franklin Winklaar y famia 
Bernadicto Winklaar y famia 
Maximiliana Rosaria y famia 

DorisThielman, rumannan y famia 
DaphneyThielman, rumannan y famia 
Jimmy Winklaar, rumannan y famia 
Swanan: Nicolaas Felida y famia 
Simplicio Werleman y famia 
Ambrosio Werleman y famia 
Cuña: 

Laura Werleman y famia 
Juliana Werleman y famia 
Dominica Werleman y famia 
Betty Werleman y famia 
Vda. Aura Werleman y famia 
Vda. Edith Werleman y famia 

Maria Morillo Werleman, rumannan y famia 

Mito Werleman, rumannan y famia 

Harvey Werleman, rumannan y famia 

Marlin Werleman, rumannan y famia 

Beatrix Leal Angelina, rumannan y famia 

Amiganan: Cristina Winklaar, Carmita Flanders, Ramona 

Ustacia, Astrid Lampe 

Amigo: Glenbert Croes 

Bon bisiña: Bea Rasmijn, Glenda Curie, Richi Yarzagaray, 
Ortencia Werleman,Thelma y Edmundo Curiel, Judith 
Lampe 

Rumannan di Iglesia Adventista 
Demas famia:Thielman, Werleman, Martis, Felida, 
Winklaar, Bernabela,Trinidad, Richardson, Legrand, 
Manuel, Angelina, De Palm, Rosaria, Gumbs, Hypolite, 
Noguera, Ruiz, Geerman 

Nos disculpa si den nos tristesa nos por a lubida un of 
otrofamia. 

Acto di entiero ta tuma lugar diasabra 30 di September 
2017 di 9'or pa 11.30 di mainta na Aurora Funeral Home 
despues saliendo pa Santana central na Sabana Basora. 
Oportunidad pa condolencia: Aurora Funeral Home, 
diabierna 29 di September 2017 di 7'or pa 9'or di anochi. 

Enbes di flor of krans un donacion pa un Bon Causa lo ta 
altamente aprecia. 

Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


" Señor ta mi wardador, min 'tin falta di nada ; 
Den cunucu di yerba berde, e ta pone mi sosega. 

E ta hiba mi na awa trankil, pa mi bolbe hanja forsa. 
Salmo 23:1,2,3. 

Cu tristesa na nos curason pero conforme cu 
boluntad di Dios, nos ta anuncia cu bai sosega den 
brasa di Señor: 

Sra. vuida Juanita 
Jacinta Navas-Figaroa 

Mihor conoci como"Tete" 

*08 Juni 1951 -125 September 2017 

Na nomber di su: 

Esposo: tCeferino Navas 

Su yuinan: 

Leander Navas y Angelique Navas- Angela 
Ignanda Geertuida-Navas y Shensley Geertruida 
Anna-Lucia Montas-Navas y Eladio Montas Lorenzo 
Su nieto(a) nan stima: 

Linsiénne, Ashanti, Sheliénne, Kimberly, 
Ethan, Jaythan, Anne-Marie y Joshua 

Ruman: 

tJuan Pedro Kelly y famia, tRosa Semeleer-Figaroa y 
Tarcisio y famia, tJose Alejandro Figaroa y famia, 
tAugustin Figaroa y famia, 
tMagdalena Winterdaal-Figaroa y Walter y famia, 
tMarcelo Figaroa, 

tFilomena Orman-Figaroa y Luis y famia, Francisca 
Tromp-Figaroa y Thomas y famia 

Swa y Cuñanan: tCandelario y Susana Navas y famia, 
tHipolito y tCatrien Navas y famia, tEsteban Navas, 
tVeneranda Navas y famia, Emiterio (Mirto) y Beryl 
Navas y famia, tBenito Navas y famia, Bienvenido 
(Nido) y Margaret Navas y famia. 

Sobrino y sobrinanan: 

Verona, Carina, Lucille, Patrick, Aldrick, Jozef, Francis, 
Melissa, 

Robertico, Rosa Linda, Mercedes, Lillian, Vivian, 
Margarita, Jorge, Eveline, Dorothy, Julie, Jasmine, 
Maureen, Niurka, Reinbert, 

Demas famia: 

Navas, Figaroa, Geertruida, Montas Lorenzo, Angela, 
Semeleer,Tromp, Winterdaal, Kelly, Sanchez, Guzman, 
Rada Linares Constancia, Cecilia, Krozendijk, 
Zimmerman, Lacle, Dabian, Chin a loi, Geerman, 
Koolman, Flanegin, van der Linden, Boekhoudt y 
demas famia nan na Hulanda, Corsow, St. Maarten y 
tambe su ex colega nan di Holiday Inn Hotel. Si en 
caso den nos tristeza nos por a lubida algun persona 
of famia nos ta pidi nos mas sincero disculpa. 

Acto di entierro lo tuma lugar Diabierna 29 Septem- 
ber 2017 na Misa Sta. Anna na Noord pa 11:00am. E 
resto nan mortal di e difunto lo ta na Misa Sta. Anna 
na Noord for di 9:00am. 

Adres pa condolencia: 

Bakval 14 Diahuebs dia 28 September 2017 for di 
7:00 pm pa 9:00 pm. 

Nos ta lamenta cu despues di entierro nos no lo por 
ricibi bishita di condolencia na cas. 



Nobena di 

SAN FRANCISCO Dl ASIS 

Dios di mas halto y glorioso, 
lusa e scuridad di mi curason 
y duna mi un fe sano, 
un speransa firme y un amor perfecto. 

Oracion di San Francisco di Asis 

Señor, haci mi un instrumento di bo Paz... 

Laga mi trece amor, caminda tin odio; 

Laga mi trece pordon, caminda tin pleito; 

Laga mi trece union, caminda tin desunion; 
Laga mi trece berdad, caminda tin eror; 

Laga mi trece speransa, caminda tin desesperacion; 

Laga mi trece claridad, caminda tin scuridad; 
Laga mi trece legria, caminda tin tristesa 
Señor; 

Haci mi busca mas tanto pa consola cu pa ser 
consola; mas tanto pa compronde, cu pa ser 
comprendi; mas tanto pa stima, cu pa ser 
Stima... 

pasobra ta dunando cu nos ta ricibi, 
ta pordonando cu nos ta haya pordon, 
y ta muriendo cu nos ta nace pa bida eterno. 

Amen. 

INVITACION TA BAY PA Aruba en general 
participa na e nobena di E Santo mas grandi den 
historia Catolico. Nobena ta tuma lugar tur dia pa 
6’or di atardi na Pro Catedral San Francisco. 
Fiesta di San Francisco lo tuma lugar dia 4 di 
october, pa 7:00 PM presidi pa Monseigneur Luis 
Antonio Secco y concelebra pa tur Pastor di Aruba. 

BUVO ta gradici e bon acogida pa A 
transmision resultado di eleccion u 

2017 riba website di Gobierno 0OBIERNO 

Cumana 76 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristeza na nos curazon nos ta 
participa fayecimento di nos difunto stima: 



Bernadina Theresita Peters 

Mihor conoci como"Nina" 

*04-08-1955 -124-09-2017 

Casa: RudyJosepha 

Yiu: Rodney Jansen y pareha Maria Gamache 

Manera yiu: Charisse Orman 

Nietoynieta: Joshua Clarks 

Marley Nina Jansen 
Sef Ferdinand Jansen 
Xiarah Orman 
Zavienne Orman 

Rumannan: Margarita Ignacia y Famia na Hulanda 
Anna Maria Richardson y Famia na Aruba y Hulanda 
Gabrielle Peters na U.S.A. 

Primo y primo 

Sobrina y sobrina: Na Aruba, Curacao, Bonaire, 
Belgle y Hulanda 

Ex-Colleganan: Aruba Beach Club y Casa Del Mar 
Amigonan y Bisiñanan: Na tur Bernadina su bon 
bisiñanan y amigonan cu semper tawata tey p'e 
durante e aña nan y specialmente den su ultimo 
ora nan, nos kier a extende un palabra di DANKI y 
cu DIOS BENDICIONA BOSO nan semper. E 
atencion y cariño boso a duna na nos Bernadina 
stima, ta significa hopi pa nos. 

Demas Famia: Peters, Wilson, Ignacia, 

Richardson, Silva, Rosina,Thomas, Elskamp, 
Davelaar, Spratt, Pourier, Josepha, Hooi, Courtar 

Ta invita pa acto di entiero cu lo tuma lugar na 
Misa Pro Cathedral San Francisco na Playa diasabra 
30 september 2017 di 3'or pa 4'or di atardi. 
Despues lo sali pa Santana Central Sabana Basora. 

Oportunidad pa condolencia lo ta na Auroa 
Funeral Home diabierna 29 september 2017 di 7'or 
pa 9'or di anochi. 

Disculpa nos si den nos momento di tristeza nos 
por a lubida un of otro nomber di famia. 

Recordando e persona alegre cu Bernadina tawata 
e famia ta pidi pa por fabor no bin bisti na rouw. 
Masha danki. 

Disculpa nos pero despues di entiero nos no ta 
ricibi bishita di condolencia na cas 



ORANJESTAD (buvo) Servicio Informativo di Gobierno (Bureau Voorlichting- BUVO) 
kier a gradici tur persona cu a sigui transmision di resultado provisional di eleccion 2017 
riba e websitenan di Gobierno, www. overheid. aw , www.gobierno.aw y www. government. aw , 
riba anochi di eleccion. 

E website a haya un acogida hopi bon cu mas cu 23.000 bishitante. En total 120 localidad 
rond mundo a sigui e transmision, cu ta encera 85 pais y 35 estado Mericano. Paisnan y estado 
cu mas a bishita e websitenan ta Aruba, Hulanda, Corsou, Florida, Colombia y Venezuela. 

BUVO kier a gradici e dinamico y experto team di Directie Informatievoorziening en Automa- 
tisering (DIA), cu ta encarga cu e maneho tecnico di e websitenan menciona, pa e excelente 
cooperacion, apoyo y conseho valioso den e periodo pa preparacion pa eleccion 2017. 

Ademas, nos gradicimento special na DIA pa desaroya e tremendo aplicacion pa website di 
Gobierno pa por a haci e transmision aki posibel, p’e apoyo y colaboracion excelente ricibi 
pa transmision riba website di Gobierno riba anochi di eleccion, como tambe pa traha e Excel 
sheet sumamente popular pa yena resultado di eleccion. 

Tambe un danki grandi na e coleganan di BUVO, pa nan aporte durante temporada electoral 
y rib’e anochi di eleccion. Y nos kier gradici CENSO pa duna BUVO e coreccion final di e 
resultadonan provisional di e anochi di eleccion y e resultadonan oficial di eleccion 2017 
despues cu Conseho Electoral a traha su procesverbalnan dj’e eleccion riba 27 di september 
2017. 

Nos gradicimento tambe ta bay na prensa pa nan cooperacion y pa consulta nos paginanan 
di eleccion y di transmision di resultado provisional eleccion 2017. 

Esnan interesa por wak e presentacion riba anochi di eleccion rib’e pagina Eleccion 2017 
-Resultado provisional di eleccion 2017. Tambe por haya e resultadonan oficial riba e pagina 
di Stipulacion resultado di eleccion 2017 riba e websitenan menciona. 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi tristeza nos ta anuncia 
fayecimento inespera di: 




Milangelo Kevin Croes 

Mihor conoci como: 

"Cheese, Keshi, DJ Blast, C-Angelo" 
*28-08-1989 - t25-09-2017 

Acto di entiero lo wordo anuncia despues. 




Hoben futbolista ta kibra 
su pia den accidente 

DIAMARS den oranan di atardi, un hoben 
futbolista tabata envolvi den un accidente 
basta serio, pa cual a pidi asistencia di Polis y 
Ambulance. 

E hoben tabata riba su bicicleta bayendo pa 
veld y tabata sosteniendo un truclc cu tabata 
bayendo e mesun direccion. Algun testigo ta 
bisa cu e chauffeur di e truclc tabata consciente 
di esaki.Pero algo a bay robes ora cu e truck y 
e hoben a accidenta. 

E truck a pasa rib’e parti abou di un di e hoben 
su pianan y kibra esaki. E hoben ainda tabatin 
sapato di bala bisti. Personal di Ambulance a 
atende e hoben inmediatamente y transport’e 
pa Hospital. A1 parecer e hoben mester opera 
su pia awor. 

Carubbian Festival un exito di comienso te fin 




E afamado Carubbian Festival a demostra desde su gran entrada pa 
2017 di ta un festividad icono na San Nicolas pa local y bisitante 
internacional. 

Desde e inicio di Carubbian Festival na augustus e cambionan cu a 
wordo haci a cay na agrado sigur di comunidad completo, unda ya caba 
por calcula mas di 10 mil bisitante cu a bay San Nicolas pa celebra 
e Herencia Cultura di e cuidad presenta den un show den un bachi 
completamente nobo. 

Comentarionan riba caya y di nos bishitantenan ta sumamente posi- 
tivo, mirando cu hasta e setup di e VIP a cambia, y ta brinda e turista 
e posibilidad pa conbersa cu e local; unda hunto nan ta goza, baila y 
disfruta. 

Pa loke ta trata e area arteanal por a tuma nota cu tin hopi atencion 
pa brinda oportunidad na artesanonan local pa por promoiona nan 
arte, conhutamente cu e empohe di Cosecha ta conta cada bes cu mas 
y mas artesano. 

Carubbian Festival ta tambe hopi conoci pa su ‘foodcourt’, siman 
tras siman esaki a sa di capta hopi atencion cu un variedad grandi di 
cumindanan for di diferente parti di region cu sigur ta forma un parti 
di e autenticidad di San Nicolas. 

Mas cu claro tin hopi mas cu tur esaki na e festival. Sigur tur diahuebs 
ta dia pa celebra na Carubbian cuminsando ya caba di 6’or di atardi 
pa 10’or y mey di anochi. 

E siman aki lo no ta diferente unda cu lo tin rib’e esenario grandi 
Popcorn Dancers, y Caribbean Band. Entrada completamente gratis. 

Tur cos ta da pa e di dos Aruba Bank Student Chef Challenge 

Un total di 5 studiante y restaurant lo competi 






Arubabanl 


Arubabanj 


ubabanj 


DIARANSON durante un “Kick-off 
Meeting” na Aruba Banlc tur studiante y res- 
taurant participante a topa cu otro. Durante 
e encuentro ald nan a ricibi informacionnan 
di e evento pero tambe nan a haya e opor- 
tunidad di cera conoci cu e chef cu nan lo 
bay traha cu ne. E participantenan tabata 
contento di e oportunidad ricibi. 

Karl Michael de Cuba ta un hoben di 27 aña 
y ta aspira pa bira un chef conoci mundial- 
mente. Despues cu el a gradua na 2009 for di 
Colegio, el a haci diferente carera y estudio. 
E1 a biaha pa Europa y a termina na Ale- 
mania unda cu el a traha den un Bed and 
Breakfast/ Festival ground. E tempo cu el a 
dura eynan, a yud’e realisa unda su pasion 
real ta den bida. 

Karl Michael de Cuba a regresa y cu e ayudo 
y sosten di su famia el a cuminsa cu e pro- 
grama di culinario Arts Program di EPI. 
Den e programa aki el a siña mas y awo e 
ta cla pa forma parti di Aruba Bank Stu- 
dent Chef Challenge, e competencia aki e 
lo dedica na su mama, kende a inspir’e y a 
sosten’e. 

Despues di completa e programa di Arts culi- 
nario, e tin plania di tin su propio restaurant 
y competi contra e miho chefnan di mundo. 

Un otro participante lo ta Michelaine Abreu 
di 23 aña y a studia na EPB Hato. 

E1 a scoge pa bay sol culinario pa mira unda 


su futuro lo bay y awo e sa cu e lo kier bira 
un chef. E ta bayendo EPI Hospitality and 
Tourism pa 3 aña. Michelaine Abreu lder no 
solamente bira un chef local pero tambe un 
chef mundialmente conoci. P’e ta un placer 
pa participa den e Aruba Bank Student Chef 
Challenge y su meta pa futuro ta habri su 
propio restaurant pa asina bishitantenan por 
disfruta di e experiencia cu e tin. 

Desde cu Jovianka Ridderstaat tabata chikito 
el a gusta ta den cushina, pasobra su wela y 
tata tabata haci cuminda dushi y dun’e. Nan 
no tabata lag’e yuda nan y na mes momento 
nan no tabata sa cu loke nan tabata haci ta 
crea su pasion pa arte culinario. 

E arte culinario ta core den famia y desde un 
edad jong Jovianka Ridderstaat tabata sa cu 
e kier ta un chef. E ta den su ultimo aña na 
EPI di culinary arts program y el a ripara e 
evolucion di creatividad den e mundo culi- 
nario ta pa uno sali for di zona confortabel. 
Como cu el a stage na hospital, e kier haci 
uzo di e tecnicanan siña p’asina incorpora 
esaki den e competencia y mustra kico tur e 
por haci. E experiencia cu uno ta haya den 
un competencia asina aki ta incomparabel 
y ta algo cu e no kier laga pasa. 

Dwight Kelly desde chikito tin e soño di ta 
e miho den algo y como cu e gusta cushina, 
e kier ta e miho den esaki. Como cu e gusta 
cushina, ta den cushina, e gusta cushina pa 



su clientenan. 

E gusta cushina, pasobra e no ta un simpel 
chef, pero tambe ta un artista den e negoshi 
di cushinamento. E competencia aki ta un 
oportunidad unico y Dwight Kelly tin e 
chens pa competi contra e miho studian- 
tenan di chef di EPI. 

Studiante Tarine Saladin ta den su ultimo 
aña na EPI y e ta motiva pa bira un chef 
manera chef Marco-Pierre White. E1 a 
namora di Marco-Pierre White su forma di 
cushina y su manera di ta. Tarine Saladin 
su soño ta pa bira un chef pasobra desde 
cu e ta chikito e tabata yuda su wela den 
cushina. P’e pa bira un chef ldermen e ta 
bira un artista y pe bira un artista, tin biaha 
mester faya prome cu por logra e arte. E ta 
kere cu cushinamento ta trece bek un tiki 
felicidad na mundo. 

Su inspiracion pa participa ta su docente 
kende ta motiv’e tur aña pa haci su miho 
esfuerso y cu ta sigui push’e pa ta e miho 
den cushina. 

E restaurantnan participante e aña aki ta 
The Old Fisherman, The Kitchen, Tierra del 
Sol, The Mill y Gari Wasabi. Aruba Bank ta 
gradici tur studiante cu a manda nan carta 
di motivacion p’asina participa den e di 
dos Aruba Bank Student Chef Challenge y 
tambe tur chef cu a acepta e invitacion pa 
guia nan representante durante e proceso. 


































25 


AWEMainta Diahuebs, 28 September 2017 



#1 Online 


a bo E-mail na noticia@awemainta.com 


awemainta.com 


facebook.com/awemainta 



























